NOR Ikerketa Taldea

NOR ikerketa taldea Euskal Herriko Unibertsitatekoa da. UPV/EHUko Parte Hartuz eta AFIT ikertaldeekin batera EMAN Prestakuntza eta Ikerkuntza Unitatea osatzen dute. Taldeak honako ikerketa-ildo hauetan egiten du lan: Europako hizkuntza gutxituak eta telebista, Euskal Herriko ikus-entzunezkoen egitura eta tokiko telebistak, Komunikabideak eta talde nortasunak. Horrez gain, harreman sendoak ditu Europako beste ikerketa talde batzuekin, bereziki Mercator Media nazioarteko taldearekin.

Tirabirak 

Urteetan euskal gatazkaz komunikabideetan argitaratu izan diren binetak era masiboan batu zituen "Tirabirak" egitasmo transmedia sortu zuen EMAN Taldearekin (Josu Amezaga, Edorta Arana, Tania Arriaga, Patxi Azpillaga, Iñaki Barcena, Estitxu Garai, Sahatsa Jauregi, Libe Mimenza, Bea Narbaiza eta Mario Zubiaga). Egitasmoaren barruan hainbat elementu sartu ziren: ikerketa, erakusketa ibiltaria, artxibo interaktiboa, elkarrizketak, webdoka, ikastaroa, ekitaldiak…

Jainkoak ez dit barkatzen 

Lezo Urreztieta marinelen historia sinesgaitza kontatzen duen Jainkoak ez dit barkatzen filma Donostiako Zinemaldian aurkeztu zuen. Martin Ugalde kazetariak jasotako materiala erabili zuen Josu Martinezek gidoia sortzeko.

Kantatzen duten herriak jardunaldiak 
Kantatzen duten herriak izeneko jardunaldia antolatu zuen taldeak.

Sariak eta errekonozimenduak 

 2020: Miren Artetxe Sarasola, NOR Ikerketa Taldeko kideak, Euskarazko Tesien Koldo Mitxelena Saria jaso zuen, Euskaltzaindiak eta EHUk banatzen dutena. Mirenek EHUn defendatu zuen Ipar Euskal Herriko bertso-eskoletako gazteen hizkuntza ibilbideak: gazte identitateak, hizkuntza mudantzak eta legitimizazio prozesuak izeneko doktore-tesia, Jone Miren Hernandez eta Josu Amezagaren zuzendaritzapean, 2020ko otsailean.

Erreferentziak

Ikus, gainera

Kanpo estekak 

 Webgune ofiziala

Euskal Herriko Unibertsitatea
Kazetaritza
Ikerkuntza
Euskarazko komunikabideak
Euskarazko ikerketa taldeak